CELEX: 62014CN0255
Language: mt
Date: 2014-05-27 00:00:00
Title: Kawża C-255/14: Talba għal deċiżjoni preliminari mressqa mill-Kecskeméti Közigagatási és Munkaügyi Bíróság (l-Ungerija) fis- 27 ta’ Mejju 2014 – Robert Michal Chmielewski vs Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/11
            
         Talba għal deċiżjoni preliminari mressqa mill-Kecskeméti Közigagatási és Munkaügyi Bíróság (l-Ungerija) fis-27 ta’ Mejju 2014 – Robert Michal Chmielewski vs Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága
   (Kawża C-255/14)
   2014/C 303/15
   Lingwa tal-kawża: l-Ungeriż
   
      Qorti tar-rinviju
   
   Kecskeméti Közigagatási és Munkaügyi Bíróság
   
      Partijiet fil-kawża prinċipali
   
   
      Rikorrent: Robert Michal Chmielewski
   
      Konvenut: Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága
   
      Domandi preliminari
   
   
               1)
            
            
               L-ammont tal-multa amministrattiva ffissata skont l-Artikolu 5/A tal-Liġi Nru XLVIII tal-2007, adottata għall-finijiet tal-implementazzjoni tar-Regolament (KE) Nru 1889/2005 tal-Parlament Ewropew u tal-Kunsill, tas-26 ta’ Ottubru 2005, dwar kontrolli ta’ flus kontanti deħlin fil-Komunità jew ħerġin mill-Komunità (1) (iktar ’il quddiem ir-“Regolament Nru 1889/2005”) (iktar ’il quddiem il-“Liġi nazzjonali ta’ implementazzjoni”), huwa konformi mar-rekwiżit impost bl-Artikolu 9(1) tar-Regolament Nru 1889/2005, jiġifieri li s-sanzjoni introdotta mid-dritt nazzjonali għandha tkun effettiva u dissważiva, filwaqt li tkun proporzjonata meta mqabbla mal-ksur imwettaq u mal-għan li għandu jintlaħaq?
            
         
               2)
            
            
               L-Artikolu 5/A tal-Liġi nazzjonali ta’ implementazzjoni ma huwiex, minħabba l-ammont tal-multa li huwa jipprevedi, kuntrarju għall-projbizzjoni tar-restrizzjonijiet moħbija għall-moviment liberu tal-kapital, prevista fl-Artikolu 65(3) tat-Trattat dwar il-Funzjonament tal-Unjoni Ewropea (iktar ’il quddiem it-“TFUE”) u tat-Trattat dwar l-Unjoni Ewropea?
            
         
      (1)  ĠU L 309, p. 9.